Here is a page extracted from Wikipedia that may contain CSS, HTML, and a lot of unformatted text.

Title: Basilica de Nuestra Sinyora d'o Pilar de Zaragoza
Content: A Basilica de Nuestra Sinyora d'o Pilar ye un templo d'estilo barroco situato en Zaragoza (Aragón) en o cual ye conservata y venerata a columna (pilar) sobre a cual, seguntes a tradición, s'apareixió a Virchen d'o Pilar en carne mortal a l'apóstol Sant Chaime o día 2 de chinero de l'anyo 40 dC..

Iste mandó construyir una chicota capiella t'alzar a columna, mas tardi s'obró una ilesia romanica, dimpues  destruita por un incendio y una mudéchar anterior a l'actual d'estilo barroco debita a Francisco Herrera Hidestrosa, por iniciativa de don Chuan d'Austria, qui ordenó prencipiar as obras en 1681.

O rey Ferrando VI, ordenó en 1754, a construcción d'a Santa Capiella, encomendando a obra a l'arquitecto Ventura Rodríguez, qui enampló o templo dica as actuals grandarias: 130 m. de largaria por 67 d'amplo, con por once cupulas, diez lanternas y cuatre torres.

A imachen d'a Virchen de fusta tien 39 cm. d'altaria y ye dencima d'una columna presguardata por un estuche de bronze y atro de plata y cubierta por un manto dica os piez d'a imachen, a excepción d'os días 2, 12 y 20 de cada mes que a columna apareixe veyible.

En a frontera posterior d'a capiella s'ubre o peirón, a on os fiels pueden venerar a la Santa Columna.

Imáchens

Veyer tamién 
Zaragoza
Ilesia mudéchar de Santa María d'o Pilar de Zaragoza

Referencias

Vinclos externos 

Capítol de Zaragoza

Zaragoza
Pilar
Ilesias de Zaragoza
Pilar
Pilar
Ilesias d'Aragón adedicadas a Nuestra Sinyora d'o Pilar

Ilesias barrocas d'Aragón
Ilesias neoclasicas d'Aragón
Biens d'Intrés Cultural d'Aragón
Santuarios Marianos